Na temelj članka 35. stavka 1. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23),  i  članka  53. Statuta Dječjeg vrtića "Pčelica" Molve (KLASA: 012-03/13-01/01, URBROJ: 2137/17-70-13-5 od 30. listopada 2013. godine, KLASA: 012-03/14-01/01, URBROJ: 2137-70-14-5 od 19. svibnja 2014. godine, KLASA: 012-03/14-01/02, URBROJ: 2137-70-14-4 od 23. prosinca 2014. godine i KLASA:601-02/22-01/32, URBROJ: 2137-70-23 od 18. siječnja 2023. godine)  te sukladno Pravilniku o uvjetima i načinu ostvarivanja prednosti pri upisu djece u Dječji vrtić „Pčelica“ Molve (KLASA: 601-01/19-01-1 URBROJ: 2137/17-01-19-1 od 22. ožujka 2019.,  Pravilnika o izmjeni Pravilnika o uvjetima i načinu prednosti pri upisu djece u Dječji vrtić „Pčelica“ Molve  KLASA: 601-01/19-01/1 URBROJ: 2137/17-01-20-2 od 10. studenoga 2020. godine., i Pravilnika o izmjeni Pravilnika o uvjetima i načinu prednosti pri upisu djece u Dječji vrtić „Pčelica“ Molve  KLASA: 601-01/19-01/1, URBROJ: 2137/17-04-21-5 od 15. listopada 2021 godine, i Pravilnika o izmjeni Pravilnika o uvjetima i načinu prednosti pri upisu djece u Dječji vrtić „Pčelica“ Molve  KLASA: 601-02/22-01/13 URBROJ: 2137/17-01-22-2 od 16. prosinca 2022. godine., Upravno vijeće Dječjeg vrtića „Pčelica“ Molve na 23. sjednici održanoj 22. travnja 2024. godine donijelo je 
 
                           PLAN UPISA DJECE U DJEČJI VRTIĆ „PČELICA“ MOLVE 
                                     ZA PEDAGOŠKU 2024./2025. GODINU
                            
                                                                  Članak 1.
U Dječji vrtić „Pčelica“ Molve upisuju se djeca s navršenih godinu dana života ( zaključno s 31.08.2024.godine), do polaska u osnovnu školu, državljani RH s područja Općine Molve.
                                                                    Članak 2.
U pedagoškoj 2024./2025. godini u vrtiću će se organizirati redovan desetsatni program  u pet odgojno-obrazovnih skupina čiji će kapaciteti biti usklađeni s Državnim pedagoškim standardom.
                                                                    Članak 3.
Ekonomska cijena boravka  usluga Dječjeg vrtića „Pčelica“ Molve iznosi 260,18 eura mjesečno za svako dijete.
Od ekonomske cijene iz stavka 1. dio plaćaju roditelji, a preostali iznos do pune ekonomske cijene sufinancira Općina Molve.
Cijena usluge Dječjeg vrtića Pčelica Molve za djecu s prebivalištem na području Općine Molve koje plaćaju roditelji za prvo dijete iznosi 39,82 eura, za dvoje djece iznosi 66,36 eura, a za treće i svako daljnje dijete u vrtiću boravak je besplatan.


                                                                 Članak 4.
Roditelji ( oba ili jedan roditelj) koji nemaju prebivalište na području Općine Molve plaćaju punu ekonomsku cijenu ili sukladno Odluci koju donosi Osnivač. Ukoliko jedan roditelj ima prijavljeno prebivalište na području Općine Molve, a drugi roditelj u nekoj drugoj općini ili samo boravište na području općine Molve ( s time da nisu rastavljeni – za što su dužni dostaviti vjerodostojnu potvrdu) tada će plaćati uslugu vrtića po punoj ekonomskoj cijeni.
Ukoliko roditelji s područja Općine Molve promjene status prebivališta (presele u drugu općinu ili grad) dužni su u roku 15 dana od promjene prebivališta dostaviti nove podatke (Uvjerenje o prebivalištu ili drugi dokaz) tada se cijena koju plaćaju roditelji mijenja sukladno Pravilniku o mjerilima plaćanja usluga vrtića. 
Ukoliko se roditelji ne pridržavaju obveze dostave podataka u roku iz stavka 2. ovog članka vrtić će od dana promjene podataka o prebivalištu naplatiti razliku do pune ekonomke cijene vrtića,  raskinuti ugovor o pružanju usluga dječjeg vrtića i dijete će biti ispisano iz vrtića.
Do 31. svibnja 2024. godine roditelji sve upisane djece u dječjem vrtiću Pčelica Molve, osim upisanih polaznika Male škole – izlazna generacija djece,  dužni su dostaviti nova Uvjerenja o prebivalištu oba roditelja  kako ne bi došlo do zlouporabe statusa korisnika usluga.
                                                    
                                                             Članak 5.
Međusobna prava i obveze Dječjeg vrtića Pčelica Molve i korisnika usluga u vezi s uslugama njege, odgoja i zaštite djece te obvezama plaćanja, regulirana su ugovorom o ostvarivanju programa njege, odgoja, obrazovanja, zdravstvene zaštite, prehrane i socijalne skrbi u Dječjem vrtiću Pčelica Molve i korisnika usluga.
                                               
                                                              Članak 6.
Prijave i natječaj za upis djece u dječji vrtić Pčelica Molve za novu pedagošku 2024./2025. godine biti će od 02. svibnja 2024. do 31. svibnja 2024. godine., a objava o upisu biti će na web stranici Dječjeg vrtića Pčelica Molve, Podravskom radiju, oglasnim pločama Općine Molve i oglasnoj ploči dječjeg vrtića.
Zahtjevi za upis djeteta koje se nalaze na web stranici dječjeg vrtića ili se mogu podići osobno u vrtiću sa svom potrebnom navedenom dokumentacijom u natječaju za upis, zaprimat će se u dječjem vrtiću Pčelica Molve , Trg kralja Tomislava 10/a, 48 327 Molve.
Molimo na prijavu dovesti i dijete kako bi obavili inicijalni razgovor i utvrdili opći psihofizički status djeteta radi rasporeda u odgovarajuću odgojnu skupinu.


                                                             Članak 7.
Roditelji upis potvrđuju Upisnicom koju izdaje Vrtić, a Ugovor o ostvarivanju programa njege, odgoja, obrazovanja, zdravstvene zaštite, prehrane i socijalne skrbi u Dječjem vrtiću Pčelica Molve i korisnika usluga potpisuje se na početku pedagoške godine odnosno kada dijete krene u Vrtić.
Članak 8.
Uvjeti  za upis djeteta u Vrtić regulirani su Pravilnikom o uvjetima i načinu prednosti pri upisu djece u Dječji vrtić „Pčelica“ Molve.
Nakon upisnog roka, Upravno vijeće vrtića donosi Prijedlog Odluke o upisu djece i rasporedu djece po odgojno – obrazovnim skupinama, te se ista upućuje Osnivaču tj. Općinskom vijeću na suglasnost.
Odluka o primljenoj odnosno upisanoj djece biti će objavljena na web stranici vrtića nakon što Osnivač dade na istu Suglasnost.
Roditelji novoupisane djece, nakon objave Odluke o upisu, biti će pozvani na roditeljski sastanak prije ostvarivanja samog programa.
Upisana djeca započinju redovan desetsatni program 02.rujna 2024. godine.

                                                                 Članak 9.
Ovaj Plan upisa biti će objavljen na web stranici i oglasnoj ploči Dječjeg vrtića „Pčelica“ Molve.
                      UPRAVNO VIJEĆE DJEČJEG VRTIĆA „PČELICA“ MOLVE

U Molvama,  22. travnja 2024. godine

